Liderul columbian al traficului de droguri și inamicul lui Pablo Escobar a murit într-o închisoare din SUA.
Gilberto Rodriguez Orejuela, în vârstă de 83 de ani, a murit marți, în timp ce își ispășea o pedeapsă de 30 de ani pentru trafic de droguri. Rodriguez a condus cartelul din Cali, Columbia, care a controlat cândva 80% din piața mondială de cocaină. Această organizaţie rivală a cartelului din Medellin, condusă de Pablo Escobar, a preluat piaţa pulberii albe după ce "regele cocainei" a fost împuşcat de poliţia locală în 1993.
Gilberto Rodriguez Orejuela, care mult timp a fost considerat unul dintre cei mai mari traficanţi de droguri din lume după decesul lui Pablo Escobar, a murit la vârsta de 83 de ani într-o închisoare din SUA, a confirmat avocatul său miercuri."Deplângem moartea lui Gilberto marţi seară", a declarat avocatul său, David Oscar Markus, într-un e-mail care nu a precizat cauza morţii.Cunoscut sub pseudonimul "Jucătorul de Șah", Rodriguez a condus cartelul din Cali, Columbia, care a controlat cândva 80% din piața mondială de cocaină, potrivit unui raport contemporan al US Drug Enforcement Administration.Această organizaţie rivală a cartelului din Medellin, condusă de Pablo Escobar, a preluat piaţa pulberii albe după ce "regele cocainei" a fost împuşcat de poliţia locală în 1993.Condamnat la 15 ani de închisoare în 1995 în Columbia, Gilberto Rodriguez Orejuela a fost eliberat după şapte ani de detenţie. Arestat din nou în 2003, a fost închis în Columbia până la extrădarea sa în Statele Unite în decembrie 2004.Acesta își ispășea pedeapsa într-o închisoare federală din Butner, în Carolina de Nord.Într-o declarație împărtășită de fiica sa Alexandra, familia lui Rodriguez a spus că Gilberto Rodriguez Orejuela a murit din cauza unui limfom.Familia lui Rodriguez a declarat că a început procesul de extrădare a rămășițelor sale înapoi în Columbia.